Fyrstu íslenskunámskeið þessa árs erum komin á dagskrá og er búið að auglýsa 3 námskeið á Ísafirði . Mánudaginn 20. janúar hefst Íslenska 4a en það er námskeið fyrir fólk sem hefur töluvert góða undirstöðu í málinu . Það er ekki oft sem Fræðslumiðstöðin hefur verið með námskeið fyrir fólk sem er svona langt komið í íslensku en nú virðist sem náist í hóp , sem er mjög ánægjulegt . Kennari á námskeiðinu er Emil Ingi Emilsson og verður kennt mánudaga og fimmtudaga kl. 17:30 - 19:30 . Miðvikudaginn 22. janúar er fyrirhugað að fara af stað með námskeiðið Íslenska 1a . Það námskeið er ætlað byrjendum eða þeim sem hafa mjög lítinn grunn í íslensku . Kennari er Sigríður Ásgeirsdóttir og verður kennt á mánudögum og miðvikudögum kl. 17:30 - 19:30 . Fimmtudaginn 23. janúar er Íslenska 2a á dagskrá . Námskeiðið er ætlað þeim sem hafa dálítinn grunn í málinu , hafa t.d. lokið 60 kennslustundum á stigi 1 . Kennari er Elísabet Guðmundsdóttir og verður kennt á þriðjudögum og fimmtudögum kl. 17:30 - 19:30 . Verið er að skoða með að koma af stað námskeiðum á fleiri stöðum á Vestfjörðum og verður það auglýst fljótlega . Vakin er athygli á því að starfsfólk hjá ríki og sveitarfélögum sem eru í VerkVest eða Verkalýðs - og sjómannafélagi Bolungarvíkur geta sótt íslenskunámskeið sér að kostnaðarlausu þar sem starfsmenntasjóðir þeirra greiða námskeiðin að fullu . Aðrir starfsmenntasjóðir endurgreiða aðildarfélögum sínum stóran hluta þátttökugjalda . Eins og alltaf vill Fræðslumiðstöðin því hvetja fólk til þess að kanna möguleika á styrkjum til náms .